Vaixiello

Iste articlo ye sobre un tipo d'embarcación. Pa o conchunto d'utensilios emplegau en o servicio d'a mesa se veiga vaixilla.
Un vaixielloCon a variant vaixello (d'o catalán vaixell y iste, d'o latín vascĕllum, diminutivo de vas, recipient) Vaixell en a Enciclopèdia catalana. ye un tipo de barco que ye concebito especificament ta o suyo emplego en a guerra; por ixo tienen caracteristicas diferents a las d'atros tipos de barcos. Son barcos que poseyen armas, ta la suya esfensa u ta atacar a os suyos enemigos, y a ormino o suyo disenyo lis permite de recibir danyos que serían difícils de reparar en os barcos d'uso civil.

Os vaixiellos fan parte de l'Armata d'o suyo país, encara que d'antis mas tamién os particulars (individual u colectivament, agrupatos en companyías mercantils) podeban armar vaixiellos ta prener parte en as operacions belicas en a mar: yeran os clamatos corsarios, que teneban una carta (clamata patent de corso) d'o suyo Gubierno u monarca ta diferenciar-los d'os simples piratas, no cubiertos por o suyo país.

Sindembargo, en as guerras a diferencia entre un barco mercant y un vaixiello no ye fácil: muitos barcos civils reciben armamento ta esfender-se d'os ataques (asinas, en a Primera y Segunda Guerra Mundial os barcos d'os Aliaus fuoron artillatos. Dica o sieglo XVII, a mayor parte d'os barcos d'as Armatas yeran barcos civils con armamento ocasional; antiparte, bellos barcos mercants teneban canyons ta la suya protección contra a piratería u os corsarios.

Notas

Referencias

Categoría:Vaixiellos